امریکا کے خلاف یورپ کا جوابی اقدام

یورپی یونین کے رکن ملکوں نے متفقہ طور پر امریکی صدر ٹرمپ کے کسٹم ڈیوٹی کے فیصلے کے جواب میں تیار کئے گئے ایک بل کی منظوری دے دی ہے

خبر کا کوڈ: ۴۳۶۲۸۳

تاریخ: ۱۶ شهريور ۲۰۱۸ - ۱۴:۴۶

رسا نیوز ایجنسی کی رپورٹ کے مطابق، یورپی یونین کے رکن ملکوں کی حکومتوں نے یورپ سے اسٹیل اور المومنیم کی درآمدات پر کسٹم ڈیوٹی عائد کرنے کے امریکی صدر ٹرمپ کے فیصلے کے ردعمل میں یورپ میں امریکی مصنوعات کی درآمدات پر ڈیوٹی عائد کرنے کےبل کی متفقہ طور پر منظوری دے دی ہے - یورپی کمیشن میں اس بل کی توثیق کے بعد اس پر عمل درآمد شروع ہوجائے گا -

یورپی کمیشن کا آئندہ اجلاس بیس جون کو ہوگا اور یورپی یونین کے رکن ملکوں کے ذریعے تیار کئے گئے اس بل کا نفاذ جون کے آخر یا جولائی کے اوائل میں ہوجائے گا -

واضح رہے کہ ٹرمپ کے ذریعے یورپ کے المومنیم اور اسٹیل کی درآمدات پر ڈیوٹی عائد کرنےکے فیصلے کے  بعد امریکا اور یورپ کے درمیان اختلافات روز بروزشدت اختیار کرتے جارہے ہیں ۔۹۸۸/ ن۹۴۰